open-index/open-wikipedia-markdown huggingface dataset:
Φορεσιά των Ανωγείων

[thumb|303x303px|Γυναικεία φορεσιά από τα Ανώγεια Κρήτης. Αρχές 20ού αιώνα. Συλλογή [Πελοποννησιακό Λαογραφικό Ίδρυμα|ΠΛΙ, Ναύπλιο]]
Η **φορεσιά των Ανωγείων** ή **σάρτζα** είναι μια από τις δύο κυρίαρχες παραδοσιακές γυναικείες ενδυμασίες της Κρήτης μαζί με την αντίστοιχη φορεσιά των Σφακιών. Εμφανίστηκε κατά τα μέσα του 17ου αιώνα και αποτέλεσε την καθημερινή αλλά και επίσημη φορεσιά των γυναικών ανεξάρτητα από ηλικιακά κριτήρια. Η χρήση της δεν εντοπίζεται αποκλειστικά στην περιοχή των Ανωγείων  αλλά και σε άλλες περιοχές της κεντρικής Κρήτης. Η ονομασία της φορεσιάς προήλθε από τη *σάρτζα*, ένα βασικό κομμάτι της φορεσιάς σε σχήμα ποδιάς το οποίο ως όρος φαίνεται να προέρχεται από το αραβικό λιμάνι Σάρτζα, τόπο κατασκευής των υφασμάτων από τα οποία φτιαχνόταν το συγκεκριμένο εξάρτημα.

## Περιγραφή
Η φορεσιά των Ανωγείων αποτελείται από το σαλβάρι (μακριά βράκα), την πουκαμίσα (είναι μακριά, μεταξωτή, συνήθως κρεμ χρώματος και έχει χρησιμότητα αντίστοιχη λόγω μάκρους με αυτή του φορέματος), την ποδιά (λευκή με ποικιλία κεντημένων γεωμετρικών σχημάτων), τη σάρτζα (κόκκινη υφαντή ή μάλλινη ποδιά που τοποθετείται στο πίσω μέρος της φορεσιάς), το ζιπόνι (κοντή ζακέτα με μανίκια σε διάφορα χρώματα που διαθέτει έμπροσθεν μεγάλο ημικυκλικό άνοιγμα γύρω από το στήθος), τη ζώνη και το γιεμενί (είδος κεφαλομάντηλου το οποίο είναι κατά κανόνα κόκκινου, βυσσινί, χρυσού ή κίτρινου χρώματος).

Ακόμη και σήμερα, η παρούσα ενδυμασία φοριέται από τις παρανύμφους (τις λεγόμενες στην τοπική διάλεκτο *ψικαρούδες*) κατά την τέλεση παραδοσιακών γάμων. Παραλλαγή της σάρτζας είναι η τοπική φορεσιά της Κριτσάς Λασιθίου.

## Παραπομπές

Κατηγορία:Ελληνικές φορεσιές
Κατηγορία:Πολιτισμός της Κρήτης
Μπόκο Χαράμ

Η **Ομάδα των Λαών της Σούννα για την Ντάουα και την Τζιχάντ** (αραβικά: جماعة أهل السنة للدعوة والجهاد) είναι μία φονταμεταλιστική ισλαμιστική οργάνωση που αυτο-προσδιορίζεται ως τζιχανστιστική, και η οποία διακρίνεται από εξτρεμιστικά και αντιδυτικά χαρακτηριστικά. Δρα κυρίως στην βόρεια Νιγηρία, με βάση τις περιοχές του ισχυρά θρήσκου λαού των Κανούρι στα βορειο-ανατολικά, περιοχές τις οποίες ελέγχει ανακυρήσσοντας το Ισλαμικό Κράτος. Η οργάνωση είναι γνωστή με την ανεπίσημη ονομασία **Μπόκο Χαράμ** που αποδίδεται στην γλώσσα Χάουσα ως «*Η δυτική παιδεία απαγορεύεται»*. Σημερινός ιμάμης της οργάνωσης είναι ο Μπάκουρα Ντόρο.

Η οργάνωση είναι χαρακτηρισμένη ως τρομοκρατική από την ευρύτατη πλειοψηφία των κρατών των Ηνωμένων Εθνών και των διάφορων οργανισμών. Εκτός από την νιγηριανή επικράτεια, έχει επιτεθεί σε περιοχές του Τσαντ, του Νίγηρα και του Καμερούν. Σύμφωνα με εκτιμήσεις του 2015 από την Διεθνή Αμνηστία, υπολογίσθηκε ότι η οργάνωση διαθέτει περίπου 15.000 μαχητές. Στόχος της οργάνωσης είναι να απαγορεύσει δραστηριότητες οι οποίες έχουν σχέση με το δυτικό τρόπο ζωής, ενώ από το 2009 έχει ως στόχο να εγκαθιδρύσει στη Νιγηρία ένα ισλαμικό χαλιφάτο, ανατρέποντας την κυβέρνηση της χώρας.

Μετά την ίδρυση της το 2002 από το Μοχάμεντ Γιουσούφ, η αυξανόμενη ριζοσπαστικοποίηση της Μπόκο Χαράμ οδήγησε σε μια βίαιη εξέγερση τον Ιούλιο του 2009 στην οποία οι ηγέτες εκτελέστηκαν. Η αναπάντεχη αναβίωσή της, μετά από μια μαζική απόδραση τον Σεπτέμβριο του 2010, συνοδεύτηκε από περίπλοκες επιθέσεις, αρχικά εναντίον εύκολων στόχων και στη συνέχεια, το 2011, με βομβιστικές επιθέσεις αυτοκτονίας σε αστυνομικά τμήματα και τα γραφεία του ΟΗΕ στην Αμπούτζα. Η περιοχή τέθηκε σε κατάσταση εκτάκτου ανάγκης στις αρχές του 2012, και τον επόμενο χρόνο το καθεστώς εκτάκτου ανάγκης επεκτάθηκε σε όλη τη βορειοανατολική Νιγηρία, με αποτέλεσμα την αύξηση των στρατιωτικών επιθέσεων. Η Μπόκο Χαράμ σκότωσε πάνω από 13.000 πολίτες ανάμεσα στο 2009 και το 2015, οι 10.000 από αυτούς το 2014, ενώ εκτοπίστηκαν πάνω από 1,5 εκατομμύριο. Επίσης έχει απαγάγει πάνω από 500 άτομα, συμπεριλαμβανομένων 276 μαθητριών από το Τσίμπο.

Η οργάνωση αρχικά συνδεόταν με την Αλ Κάιντα, αλλά το 2014 υποστήριξε το Ισλαμικό Κράτος πριν δεσμευτεί επίσημα την υπαγωγή της σε αυτό τον Μάρτιο του 2015. Πλέον, δεν υπάγεται σε κάποια οργάνωση, ενώ τα λιγοστά μέλη που παρέμειναν πιστά στο διεθνές Ισλαμικό Κράτος αποχώρησαν από την Μπόκο Χαράμ και ίδρυσαν την υπο-ομάδα «Ισλαμικό Κράτος – Επαρχία Δυτικής Αφρικής».

Το 2015, έγιναν διαδοχικές τρομοκρατικές επιθέσεις. Στις 3 Ιανουαρίου, οι ισλαμιστές της Μπόκο Χαράμ εισέβαλαν στην πόλη Μπάγκα, στην βορειοανατολική επαρχία του Μπόρνο και δολοφόνησαν εκατοντάδες άτομα. Οι εκτιμήσεις κάνουν λόγο ακόμα και για 2000 νεκρούς.

## Παραπομπές



κατηγορία:Τρομοκρατικές οργανώσεις
Κατηγορία:Ιστορία της Νιγηρίας
Κατηγορία:Αντιδιανοουμενισμός
Κατηγορία:Ισλαμικός φονταμενταλισμός
Κατηγορία:ISIS
Κατηγορία:Οργανώσεις με έδρα τη Νιγηρία
Κατηγορία:Πολιτική της Νιγηρίας
Υγρό υποτροπικό κλίμα

thumb|right|300px|Υγρό υποτροπικό κλίμα
Το **υποτροπικό υγρό κλίμα** (κατά Κέππεν: **Cfa** και **Cwa**) είναι υποκατηγορία του υποτροπικού κλίματος που χαρακτηρίζεται από ιδιαίτερα θερμά και υγρά καλοκαίρια και ήπιους χειμώνες. Χαρακτηρίζεται από υψηλή διακύμανση της θερμοκρασίας κατά τη διάρκεια του έτους με υψηλές θερμοκρασίες το καλοκαίρι που τον χειμώνα μπορούν να φτάσουν τους 0°C και σταθερές και πυκνές βροχοτπώσεις (μεταξύ 700 και 1400 mm ετησίως), με τον ξηρότερο μήνα να παρουσιάζει τουλάχιστον 30 mm βροχοτπώσεων. 

Είναι γνωστό και ως κινεζικό κλίμα ή κλίμα της Καντόνης και εντοπίζεται στις ανατολικές ακτές των ηπείρων. 

Χαρακτηρίζεται από μεγάλο πλήθος φυτών λόγω των έντονων και συχνών βροχοπτώσεων. Η πλούσια βλάστηση αποτελείται από φυτά που είναι προσαρμοσμένα στο υγρό και θερμό κλίμα που αποτελούνται από τρυφερά μεγάλα φύλλα που ευνοούν την εξάτμιση (π.χ. μπανανιά). Ακόμη υπάρχουν διαφορά είδη κάκτων που έχουν προσαρμοστεί στην διαρκή και έντονη υγρασία όπως είναι ο κάκτος υπομονή, το επίφυλλο, ο υλοκέριος κλπ. Αυτά τα είδη κάκτων δεν αντέχουν στις συνθήκες που αντέχουν οι περισσότεροι κάκτοι δηλαδή στις συνθήκες έντονης ηλιοφάνειας και ξηρασίας.

## Παραδείγματα
**Πόλεις με υγρό υποτροπικό κλιμα**

## Παραπομπές


## Βιβλιογραφία

* Aguilera Arilla *et al*. (2009), *Geografía general I. Geografía Física.* Μαδρίτη: UNED.

Κατηγορία:Κλίμα
5700 Όμηρος

Ο αστεροειδής **5700 Όμηρος**, ο οποίος βρίσκεται στη Ζώνη των αστεροειδών ανακαλύφτηκε στις 16 Οκτωβρίου του 1977 στο Αστεροσκοπείο του Πάλομαρ. Η ανακάλυψη έγινε από τρείς επιστήμονες, τον Κορνέλλιο Τζοχάνες βαν Χούτεν, τον Ίνγκριντ βαν Χούτεν-Γκροένεβελντ και τον Τόμ Γκέχρελς.

Ονομάστηκε προς τιμήν του επικού ποιητή Όμηρου.

## Εξωτερικοί Σύνδεσμοι
http://ssd.jpl.nasa.gov/sbdb.cgi?sstr=5700%20Homerus;old=0;orb=0;cov=0;log=0;cad=0#discovery

Ομηρος
Κατηγορία:Όμηρος
Ιωάννης Αυθίνος

Πρωταθλητής Ελλάδος – Βαλκανιονίκης Στίβου – Τριπλούν - Έτος γέν.: 1959 (Αθήνα)

Σύλλογοι: Εθνικός Πειραιά και Πανελλήνιος Γ.Σ. 1975-1985

Προπονητές: **Τ. Επιτρόπουλος, Μ. Καραγιάννης,** Σ. Φαφούτης, Α. Καθηνιώτης

Γυμναστής - Ανιχνευτής ταλέντων Εθνικού Πειραιά: **Δ. Καραγιώργος**

**ΕΤΗΣΙΑ ΑΤΟΜΙΚΗ ΕΠΙΔΟΣΗ**

**ΕΤΗΣΙΕΣ ΔΙΑΚΡIΣΕΙΣ**

Κατηγορία:Έλληνες αθλητές του άλματος εις τριπλούν
Κατηγορία:Αθλητές στίβου Εθνικού ΓΣ
Κατηγορία:Αθλητές στίβου Πανελληνίου
Κατηγορία:Κάτοχοι μεταλλίων των Βαλκανικών Αγώνων Στίβου
Ιστορικό Αρχείο Μακεδονίας

Το **Ιστορικό Αρχείο Μακεδονίας** ιδρύθηκε το 1955 και περιέλαβε όλα τα έγγραφα της οθωμανικής διοίκησης που διασώθηκαν σε διάφορες υπηρεσίες της Θεσσαλονίκης μετά την αποχώρηση των Τούρκων το 1912. Υπάγεται στα Γενικά Αρχεία του Κράτους (ΓΑΚ) και στεγάζεται στο διατηρητέο κτίριο του παλιού Ρωσικού Νοσοκομείου (1907-1910), στην οδό Αλ. Παπαναστασίου 21 στη Θεσσαλονίκη. Ο πρώτος που κατέγραψε και ταξινόμησε τα οθωμανικά αρχεία που διασώθηκαν στη Θεσσαλονίκη ήταν ο καθηγητής Βασίλης Δημητριάδης, ο οποίος διετέλεσε διευθυντής του Αρχείου από την ίδρυση του το 1955 μέχρι το 1984.

## Παραπομπές


## Δείτε επίσης
* Αρχείο Χαρτογραφικής Κληρονομιάς

Κατηγορία:Αρχεία στη Θεσσαλονίκη
Σιδηροδρομικός Σταθμός Αγίου Παντελεήμονα

Ο **Σιδηροδρομικός Σταθμός Αγίου Παντελεήμονα** αποτελεί σιδηροδρομική στάση επί της σιδηροδρομικής γραμμής Θεσσαλονίκης - Φλώρινας, η οποία εξυπηρετεί τον οικισμό του Αγίου Παντελεήμονα στο νομό Φλώρινας. 

Οι υποδομές του σταθμού τοποθετούνται νοτιοδυτικά του οικισμού και αποτελούνται από ένα κυρίως κτήριο που αφορούσε την εξυπηρέτηση των επιβατών και από ορισμένα βοηθητικά κτίσματα με μια αποβάθρα. Ο σταθμός εξυπηρετείται από τα δρομολόγια της Hellenic Train προς την Φλώρινα και την Θεσσαλονίκη, τα οποία προβλέπονταν να επανέλθουν τον Φεβρουάριο του 2025.

Πλησίον του *Σιδηροδρομικού Σταθμού Αγίου Παντελεήμονα*, υφίσταται στάση στο δυτικό άκρο του ομώνυμου οικισμού, με σκοπό την ευκολότερη εξυπηρέτηση των επιβατών.

## Ιστορικό

### 19ος-20ος Αιώνας
Στα τέλη του 19ου αιώνα, η Οθωμανική Αυτοκρατορία, για να βελτιώσει τη σύνδεση μεταξύ των περιοχών της, προχώρησε στην κατασκευή μιας σιδηροδρομικής γραμμής που θα ένωνε τη Θεσσαλονίκη με το Μοναστήρι. Το έργο ολοκληρώθηκε το 1894 και εγκαινιάστηκαν οι πρώτες επιβατικές και εμπορικές γραμμές, συνδέοντας πολλές περιοχές και επαρχιακά κέντρα, από τη Βέροια και την Έδεσσα έως τη Φλώρινα. Μέσα σε αυτό το πλαίσιο, κατασκευάστηκε στάση πλησίον του Αγίου Παντελεήμονα, ώστε να εξυπηρετείται την εποχή εκείνη και η ευρύτερη περιοχή του Αμυνταίου.

### 21ος Αιώνας
Κατά την περίοδο 2003-2006, στο πλαίσιο των εργασιών αναβάθμισης της σιδηροδρομικής γραμμής Θεσσαλονίκης - Φλώρινας, πραγματοποιήθηκε συντήρηση και αντικατάσταση των σιδηροτροχιών, επιτρέποντας την επίτευξη υψηλότερων ταχυτήτων κατά μήκος του άξονα.

## Δομή Συγκροτήματος Σταθμού
Το κτηριακό συγκρότημα του *Σιδηροδρομικού Σταθμού Αγίου Παντελεήμονα*, αποτελείται από ένα σύνολο υποστηρικτικών κτηρίων και υποδομών. Στο πλαίσιο αυτό, το κεντρικό συγκρότημα αποτελείται από ένα κεντρικό κτήριο επιβατών, μια αποθήκη, μια κατοικία, ενώ σε απόσταση προς τα ανατολικά κατασκευάστηκε αργότερα επιβατική στάση πλησίον του οικισμού του Αγίου Παντελεήμονα. Παρακάτω παρατίθεται τοπογραφική απεικόνιση του ευρύτερου συγκροτήματος του *Σιδηροδρομικού Σταθμού Αγίου Παντελεήμονα:*

χωρίς-πλαίσιο|946x946εσ

## Υπηρεσίες
Ο σταθμός του *Αγίου Παντελεήμονα* εξυπηρετείται από δρομολόγια της Hellenic Train προς την Φλώρινα και την Θεσσαλονίκη.

## Παραπομπές
Αγίου Παντελεήμονα

Άγιος Παντελεήμονας
Μάγια η Μέλισσα

Η ***Μάγια η Μέλισσα*** (ιαπωνικά: みつばちマーヤの冒険, Χέπμπορν: *Mitsubachi Māya no Bōken*, δηλ. *Οι Περιπέτειες της Μάγιας της Μέλισσας*) είναι παιδική σειρά κινουμένων σχεδίων ιαπωνικής παραγωγής 1975 έως 1980. Η σειρά βασίστηκε στο γερμανικό παραμύθι *Die Biene Maja* του Waldemar Bonsels το οποίο γράφτηκε το 1912.

Η σειρά υπήρξε εξαιρετικά δημοφιλής σε όλο τον κόσμο, με τα επεισόδια της σειράς να αναμεταδίδονται σε εκατοντάδες χώρες. 

Στην Ελλάδα, η Βάσια Τριφύλλη είχε δανείσει την χαρακτηριστική φωνή της, στη πρωταγωνίστρια μέλισσα, από την πρώτη αναμετάδοση της σειράς στην ΕΡΤ, το 1979.  

Το 2015 έγινε ταινία με τον ομότιτλο *Mάγια η Μέλισσα* με την φωνή της Ιφιγένειας Στάικου. 

Στις  8 Φεβρουαρίου του 2024 βγήκε στους ελληνικούς κινηματογράφους από την Tanweer η παιδική ταινία animation «Mάγια η Μέλισσα: Η Χρυσή Σφαίρα» μεταγλωττισμένη με την φωνή της Σαββίνα Γεωργίου. 

## Διανομή

* Βάσια Τριφύλλη ως Μάγια
* Υβόννη Μεταξάκη ως Βίλι
* Γιώργος Γεωγλερής ως Φλιπ
* Ματίνα Καρρά ως βασίλισσα
* Δήμητρα Δημητριάδου ως Αλέξανδρος
* Βασίλης Καΐλας ως Κουρτ
* Ράνια Ιωαννίδου ως Θέκλα
* Γιάννης Παπαϊωάννου ως Πουκ
* Αλέξης Σταυράκης ως αρχηγός σφηκών
* Νίκη Τσιγκάλου ως Βεατρίκη

## Παραπομπές


## Εξωτερικοί σύνδεσμοι
*  στο IMDb

Κατηγορία:Σειρές anime
Κατηγορία:Nippon Animation
Κατηγορία:Τηλεοπτικές σειρές βασισμένες σε βιβλία
Χρυσό Καπέλο του Σίφφερσταντ

thumb|Το Χρυσό Καπέλο του Σίφφερσταντ, στο Ιστορικό Μουσείο του Σπάιερ

Κατά τον 19ο και τον 20ο αιώνα βρέθηκαν σε τέσσερις περιοχές της Ευρώπης ισάριθμα κωνικά καπέλα τα οποία ήταν κατασκευασμένα από ένα κράμα μετάλλων, με κυρίαρχο μέταλλο το χρυσό. Τα τέχνεργα αυτά φένεται να ήταν τοποθετημένα πάνω σε άλλα κωνικά καπέλα, που πιθανόν ήταν κατασκευασμένα από οργανικά υλικά, και αποτελούσαν την εξωτερική τους διακόσμηση.
Ένα από αυτά βρέθηκε κοντά στην πόλη Σίφφερσταντ, στη νοτιοδυτική Γερμανία και γι’ αυτό είναι γνωστό ως **Χρυσό Καπέλο του Σίφφερσταντ**.

Το Χρυσό Καπέλλο του Σίφφερσταντ βρέθηκε στις 29 Απριλίου του 1835, σ’ ένα χωράφι, ένα χιλιόμετρο βόρεια του Σίφφερσταντ, στο κρατίδιο της Ρηνανίας –Παλατινάτο. Βρέθηκε θαμμένο όρθιο, σε βάθος περίπου 60 εκ. Ήταν γεμάτο με χώμα ή με ένα μίγμα χώματος και στάχτης και τοποθετημένο πάνω σε μια πλάκα ψημένου πηλού. Μαζί με το καπέλο βρέθηκαν και τρία χάλκινα τσεκούρια.

Έχει βάρος 350 γρ. και είναι κατασκευασμένο από ένα κράμα μετάλλων: 86,37% χρυσό, 13% άργυρο, 0,56% χαλκό και 0,07% κασσίτερο. Έχει πάχος 0,2 -0,25 εκ. (εκτός από το γείσο που είναι αρκετά πιο λεπτό καθώς έχει πάχος 0,08 -0,13 εκ.), ύψος 29,6 εκ. και μέγιστη διάμετρο 18 εκ. Το γείσο του έχει πλάτος 4,5 εκ.

Το καπέλο του Σίφφερσταντ είναι διακοσμημένο με σειρές από οριζόντιες ζώνες και κυκλικά μοτίβα. Υπάρχουν επίσης δύο σειρές διακοσμημένες με σχέδια τα οποία μοιάζουν με μάτια (τα σχέδια αυτά υπάρχουν και στα χρυσά καπέλα που βρέθηκαν στο Έζελσντορφ και στο Βερολίνο) ενώ η κορυφή του καπέλου δε φέρει κανένα διακοσμητικό σχέδιο.

Από τα τέχνεργα αυτού του είδους στην Ευρώπη, το Χρυσό Καπέλο του Σίφφερσταντ είναι το πρώτο που βρέθηκε και το παλαιότερο. Χρονολογείται στην ύστερη εποχή του Χαλκού και ειδικότερα γύρω στο 1.400 -1.300 π.Χ. Πιστεύεται ότι χρησιμοποιούνταν είτε από ιερείς θρησκείας που λάτρευε τον ήλιο στην Ευρώπη της Εποχής του Χαλκού είτε ως διακοσμητικό στοιχείο σε αγάλματα θεοτήτων αυτής της θρησκείας. 

Σήμερα εκτείθεται στο Ιστορικό Μουσείο του Παλατινάτου, στο Σπάιερ.

## Βιβλιογραφία
*Gold und Kult der Bronzezeit. (Ausstellungskatalog). Germanisches Nationalmuseum, Nürnberg 2003. 
*Wilfried Menghin (ed.): Acta Praehistorica et Archaeologica. Unze, Potsdam 32.2000, S. 31-108. 
*Peter Schauer: Die Goldblechkegel der Bronzezeit – Ein Beitrag zur Kulturverbindung zwischen Orient und Mitteleuropa. Habelt, Bonn 1986. 
*Gerhard Bott (Hrsg.): Der Goldblechkegel von Ezelsdorf. (Ausstellungskatalog). Theiß, Stuttgart 1983. 
*Mark Schmidt: Von Hüten, Kegeln und Kalendern oder Das blendende Licht des Orients. in: Ethnographisch-Archäologische Zeitschrift. Berlin 43.2002, σελ. 499-541. 
*Ernst Probst: Deutschland in der Bronzezeit. Bauern, Bronzegießer und Burgherren zwischen Nordsee und Alpen. München 1999.

## Εξωτερικοί σύνδεσμοι
*http://hekoverlag.de/01a.html
*https://web.archive.org/web/20150709211816/http://www.schifferstadt.de/gaeste/goldener-hut/kult-um-einen-hut-der-goldene-hut-von-schifferstadt-id_124/
*http://heimatpflege-schifferstadt.de/goldenerhut.htm

Κατηγορία:Κοσμήματα (τέχνεργα)
Κατηγορία:Αρχαιολογία στη Γερμανία
Πολλώνια

Τα **Πολλώνια** ή τα **Απολλώνια** είναι παραθαλάσσιο χωριό, στο βορειοανατολικό άκρο της Μήλου σε υψόμετρο 10 μέτρων. Τα Πολλώνια είναι το δεύτερο λιμάνι της Μήλου μετά τον Αδάμαντα, ενώ πήραν το όνομά τους πιθανόν από το ναό του Απόλλωνα που υπήρχε στο Φάρο της Πελεκούδας (στα ανατολικά του οικισμού). Από τα Πολλώνια υπάρχει τακτική σύνδεση με ένα μικρό πλοίο με την Κίμωλο. Η κεντρική παραλία των Πολλωνίων είναι αμμώδης και δημοφιλής στους παραθεριστές. Υπάρχουν ακόμα δύο παραλίες στο χωρίο, η οργανωμένη παραλία του «Πολυχρόνη» και η «πίσω θάλασσα».

Ως οικισμός αναφέρεται επίσημα για πρώτη φορά το 1940 να προσαρτάται στην τότε κοινότητα Πέραν Τριοβασάλου. Σύμφωνα με το σχέδιο Καλλικράτης ανήκει στη Δημοτική Κοινότητα Τριοβασάλου που υπάγεται στο Δήμο Μήλου και σύμφωνα με την απογραφή 2011 έχει 272 κατοίκους.
## Πληθυσμός

## Εξωτερικοί σύνδεσμοι
* Τα Πολλώνια (Μήλος) ΑΝΩΘΕΝ στο https://www.youtube.com/
* Πως πάω στην Κίμωλο από Μήλο από τον ιστότοπο https://discoverkimolos.com/

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της Μήλου
Κατηγορία:Χωριά της περιφερειακής ενότητας Μήλου
Yokosuka E14Y

Το **Yokosuka E14Y** ήταν ιαπωνικό μονοκινητήριο υδροπλάνο αναγνωριστικό του Δευτέρου Παγκοσμίου Πολέμου. Μεταφέρονταν από μεγάλα υποβρύχια του Ιαπωνικού Αυτοκρατορικού Ναυτικού. Οι Σύμμαχοι του έδωσαν την ονομασία αναφοράς *Glen*. Συνολικά κατασκευάστηκαν 126 μονάδες.

## Επιχειρησιακή ιστορία
Τα E14Y αξιοποιήθηκαν σε πολλές σημαντικές αποστολές αναγνώρισης. Ένα E14Y είναι το μοναδικό ιαπωνικό αεροσκάφος που πέταξε πάνω από τη Νέα Ζηλανδία κατά τη διάρκεια του πολέμου. Στις 8 Μαρτίου 1942 ο 
Nobuo Fujita φωτογράφησε τις συγκεντρώσεις των συμμαχικών δυνάμεων στο Ουέλλινγκτον. Στις 13 Μαρτίου το ίδιο αεροσκάφος, που επιχειρούσε από το υποβρύχιο *[[Ι-25 (υποβρύχιο)|I-25]]*, πέταξε πάνω από το Όκλαντ. Τη νύχτα 24/25 Μαΐου ο Susumo Ito από το υποβρύχιο *[[Ι-21 (υποβρύχιο)|I-21]]* επίσης πέταξε πάνω από το Όκλαντ. Ένα Ε14Υ με χειριστή τον Nobuo Fujita είναι επίσης το μόνο αεροσκάφος του Άξονα που βομβάρδισε τις ηπειρωτικές ΗΠΑ.

## Δείτε επίσης

### Παρόμοια αεροσκάφη
* Aichi M6A
* Arado Ar 231

## Παραπομπές


## Βιβλιογραφία
* Francillon, Ph.D., René J. *Japanese Aircraft of the Pacific War*. London: Putnam & Company Ltd., 1979. ISBN 0-370-30251-6.
* Green, William. *War Planes of the Second World War, Volume Six: Floatplanes*. London: Macdonald & Co (Publishers) Ltd., 1962.
* Ishiguro, Ryusuke and Tadeusz Januszewski. *Kugisho E14Y "Glen"*. Sandomierz, Poland/Redbourn, UK: MMP Books, 2010. ISBN 978-8389450616.
* Jackson, Robert. *The Encyclopedia of Military Aircraft*. Bath, UK: Parragon Books Ltd., 2006. ISBN 1-4054-2465-6.
* Januszewski, Tadeusz. *Japanese Submarine Aircraft*. Sandomierz, Poland/Redbourn, UK: Mushroom Model Publications, 2002. ISBN 83-916327-2-5.
* Thorpe, Donald W. *Japanese Naval Air Force Camouflage and Markings World War II*. Fallbrook, California: Aero Publishers Inc., 1977. ISBN 0-8168-6587-6.

## Εξωτερικοί σύνδεσμοι
* 

E14Y
Κατηγορία:Αναγνωριστικά αεροσκάφη
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Β' Παγκοσμίου Πολέμου
Κατηγορία:Υδροπλάνα
Κατηγορία:Αεροσκάφη ναυτικής αεροπορίας
Τανγκσάν

Η **Τανγκσάν** (κινέζικα: *唐山*) είναι πόλη της Λαϊκής Δημοκρατίας της Κίνας

## Γεωγραφία
Η Τανγκσάν βρίσκεται στην επαρχία Χεμπέι. Είναι η 41η μεγαλύτερη πόλη της χώρας και η δεύτερη μεγαλύτερη πόλη της επαρχίας Χεμπέι και η πόλη είχε πληθυσμό 2.237.317 στην πανκινεζική απογραφή πληθυσμού του 2010. Η πόλη είναι κοντά στην θάλασσα, και είναι σχετικά κοντά στο Πεκίνο, την πρωτεύουσα της χώρας.

## Δείτε επίσης
* Σεισμός του Τανγκσάν (1976)

Κατηγορία:Πόλεις της Κίνας
Φορεσιά του Στεφανοβικείου

Ως **γιορτινή φορεσιά του Στεφανοβικείου** αναφέρεται η γυναικεία ενδυμασία που φοριόταν από τον γυναικείο πληθυσμό του Στεφανοβικείου της Μαγνησίας κατά τις επίσημες περιστάσεις (γιορτές, γάμοι κλπ). Η συγκεκριμένη φορεσιά κυριάρχησε, με διάφορες παραλλαγές, σε αρκετά χωριά της Ανατολικής Θεσσαλίας. 

## Περιγραφή
Τη φορεσιά συνθέτουν το *αντερί*, το *κοντάντερο*, το *ζωνάρι*, η *ποδιά*, ο *κατιφές*, το *[[φέσι]]*, το *καφάσι* και ο *κοσές*. Η συγκεκριμένη φορεσιά παρουσίαζε διάφορες διακυμάνσεις οι οποίες σχετίζονταν άμεσα με την οικονομική κατάσταση της εκάστοτε οικογένειας. Το *αντερί* είναι πουκάμισο σκουρόχρωμης απόχρωσης που χρησιμοποιείται ως επενδύτης ενώ το *κοντάντερο* είναι μικρό αντερί. Το *ζωνάρι* είναι χρυσοκεντημένη ζώνη η οποία συνοδεύεται από τη γαμήλια πόρπη ή σε μια απλούστερη εκδοχή από τα *θηλυκοτάρια* (ασημένιες πόρπες) που τοποθετούνται πάνω από την ποδιά. Η φορεσιά περιλαμβάνει και τον *κατιφέ* που είναι αμάνικο πανωφόρι φτιαγμένο από βελούδο.

Για τον στολισμό του κεφαλιού χρησιμοποιούνται το *φέσι*, το *καφάσι* και ο *κοσές*. Το φέσι φοριέται στο κεφάλι όμως καλύπτεται από το κόσμημα του μετώπου (καφάσι) και το ασημένιο κόσμημα για τις κοτσίδες (κοσές).

## Παραπομπές

Κατηγορία:Ελληνικές φορεσιές
Μυκήλιο

:*Να μην συγχέεται με το [[μικύλλιο]] της Χημείας*.

thumb|right|Μυκητικό μυκήλιο (''fungal mycelium''), από ρίζα μανιταριού.
thumb|right|Μικροσκοπική εικόνα από μυκήλιο. Η εικόνα έχει διαστάσεις ενός τετραγωνικού χιλιοστού.
thumb|right|Μικροσκοπική απεικόνιση μυκηλίου.

Το **μυκήλιο** αποτελεί το βλαστιτικό μέρος ενός μύκητα, που αποτελείται από μια διακλαδωτή μάζα νηματώδων υφών. Αποικίες μυκήτων που αποτελούνται από μυκήλια βρίσκονται στο έδαφος και σε άλλα υποστρώματα. Ένας τυπικός σπόρος μπορεί να βλαστήσει σε μονοκαρυωτικό μυκήλιο, το οποίο δεν μπορεί να αναπαραχθεί σεξουαλικά. Δύο συμβατά μονοκαρυωτικά μυκήλια μπορούν να ενωθούν και να σχηματίσουν ένα δικαρυωτικό μυκήλιο. Αυτό το μυκήλιο μπορεί να σχηματίσει καρποσώματα όπως τα μανιτάρια. Τα μυκήλια μπορεί να είναι μικροσκοπικά, με την αποικία τους να είναι πολύ μικρή για να διακριθεί, ή ακόμα και μια εκτεταμένη αποικία που μπορεί να ξεπεράσει τα 1000 τετραγωνικά μέτρα. Η μεγαλύτερη αποικία βρέθηκε στο Όρεγκον ηλικίας 2.200 ετών με έκταση 9,7 τ.χλμ..

Μέσω του μυκηλίου, οι μύκητες απορροφούν θρεπτικές ουσίες από το περιβάλλον. Αυτό γίνεται με μια διαδικασία που χωρίζεται σε δύο μέρη. Αρχικά, οι υφές εκκρίνουν ένζυμα πάνω ή μέσα στη τροφή, η οποία σπάει τα βιολογικά πολυμερή σε μικρότερες μονάδες όπως μονομερή, τα οποία στη συνέχεια απορροφόνται από το μυκήλιο είτε με παθητική είτε με ενεργή μεταφορά.

Τα μυκήλια είναι ζωτικής σημασίας στα χερσαία και υδάτινα οικοσυστήματα, καθώς παίζουν σημαντικό ρόλο στην αποσύνθεση του φυτικού υλικού. Συμβάλλουν στο οργανικό κλάσμα των εδαφών και η ανάπτυξή τους απελευθερώνει διοξείδιο του άνθρακα στην ατμόσφαιρα.

## Χρήσεις
Ένας από τους κύριους ρόλους των μυκήτων σε ένα οικοσύστημα είναι η αποσύνθεση οργανικών ενώσεων. Προϊόντα πετρελαίου και μερικά φυτοφάρμακα (τυπικοί ρύποι του εδάφους) είναι οργανικά μόρια και ως εκ τούτου μια πιθανή πηγή άνθρακα για τους μύκητες. Λόγω αυτού οι μύκητες έχουν τη δυνατότητα εξάλειψης αυτών των ρύπων από το περιβάλλον, εκτός εάν τα χημικά αποδειχθούν τοξικά για τον μύκητα. Αυτή βιολογική αποδόμηση είναι μια διαδικασία γνωστή ως βιοθεραπεία εδάφους.

Στρώματα μυκηλίων έχουν προταθεί (βλέπε Paul Stamets) ως πιθανά βιολογικά φίλτρα, αφαιρώντας τις χημικές ουσίες και τους μικροοργανισμούς από το χώμα και το νερό. Η χρήση τέτοιων μυκητικών μυκηλίων ονομάζεται *μικροφιλτραρισμός*.

Με τη γνώση της σχέσης μεταξύ μυκήτων μυκόρριζων και φυτών, έχουν προταθεί νέοι τρόποι για τη βελτίωση της απόδοση των καλλιεργειών.

Όταν είναι απλωμένα σε δρόμους υλοτομίας, τα μυκήλια μπορούν να λειτουργήσουν ως συνδετικό υλικό, κρατώντας το νέο χώμα στη θέση του και αποτρέποντας τη διάβρωση, μέχρι να αναπτυχθούν τα δενδρώδη φυτά.

## Δείτε επίσης
Κύκλος του άνθρακα

## Παραπομπές


Κατηγορία:Μυκητολογία
Κατηγορία:Μυκητιακή μορφολογία και ανατομία
Διεθνής Οργάνωση Ερασιτεχνικού Θεάτρου

Η **Διεθνής Οργάνωση Ερασιτεχνικού Θεάτρου** (**ΑΙΤΑ**/**ΙΑΤΑ**) είναι μια παγκόσμια μη κυβερνητική οργάνωση εθνικών κέντρων, ερασιτεχνικών ομίλων και ατόμων που ως σκοπό έχει να προωθεί την κατανόηση και την εκπαίδευση διαμέσου του ερασιτεχνικού θεάτρου. Ιδρύθηκε στο Βέλγιο το 1952, τα μέλη του δρουν σε πάνω από 80 χώρες και στις 5 ηπείρους, δίνοντας στην ΑΙΤΑ/ΙΑΤΑ μια ισχυρή φωνή στην παγκόσμια ερασιτεχνική θεατρική κοινότητα. Η Γραμματεία της οργάνωσης εδρεύει στο Λονδίνο και ο τωρινός της πρόεδρος είναι η κα. Merja Laaksovirta από τη Φινλανδία. 

## Οργανισμοί και συνεργάτες στην Ελλάδα

* Φιλοτεχνικός Όμιλος Μυτιλήνης "Ο Θεόφιλος"
* Θεατρική Ομάδα Carpe Diem 
* Θεατρικό Πολιτιστικό και Καλλιτεχνικό Κέντρο "Το πούπουλο"

## Πηγές


## Εξωτερικοί σύνδεσμοι
* Επίσημος ιστότοπος

Κατηγορία:Διεθνείς οργανισμοί
Κατηγορία:Θέατρο
Μικύλλιο

:*Να μην συγχέεται με το [[μυκήλιο]]* της βοτανικής.

[thumb|250px|right|Τομή από δομές φωσφολιπιδίων. Παρουσιάζονται ένα [λιπόσωμα, μικύλλιο και ένα φύλλο διπλοστιβάδας.]]
thumb|250px|right|Σχήμα μικυλλίου από φωσφολιπίδια σε υδατικό διάλυμα. Οι υδρόφιλες κεφαλές σχηματίζουν μια σφαίρα με τις υδρόφοβες ουρές στο κέντρο.

**Μικύλλιο** (αγγλικά: micelle 

Κατηγορία:Κολλοειδής χημεία
Γιορτινή φορεσιά της Λευκάδας

[thumb|300px|Νυφική και γιορτινή φορεσιά από τη Λευκάδα. Συλλογή [Πελοποννησιακό Λαογραφικό Ίδρυμα|ΠΛΙ, Ναύπλιο]]
Ως **γιορτινή ή νυφική φορεσιά της Λευκάδας** αναφέρεται η γυναικεία ενδυμασία που φοριόταν τα παλιότερα χρόνια από τον γυναικείο πληθυσμό της Λευκάδας κατά τις επίσημες περιστάσεις όπως ο γάμος, οι γιορτές κλπ. Η φορεσιά αυτή παρουσιάζει έντονα δυτικά στοιχεία αλλά και συγκερασμό μεταξύ αυτών των στοιχείων με τα αντίστοιχα παραδοσιακά των Επτάνησων.

## Περιγραφή
Τη συγκεκριμένη φορεσιά αποτελούν το πουκάμισο, τα μεσοφόρια, το φουστάνι, το τσιπούνι, η φούστα, ο τσιουμπές, το σπαλέτο. το φεσάκι και ο κεφαλόδεσμος με τα στολίδια της κεφαλής.

Το πουκάμισο (αναφέρεται και ως *ποκάμισο*) είναι αραχνοΰφαντο λινό, λευκού χρώματος και εκτείνεται μέχρι τους αστραγάλους. Είναι κεντημένο στα μανίκια και στο ύφασμα που καλύπτει το στήθος (τραχηλιά) με λευκό κέντημα, το οποίο είχε τα παλιότερα χρόνια ιδιαίτερη βαρύτητα καθώς ήταν ένα τμήμα της φορεσιάς που το μόνο άτομο που είχε δικαίωμα να το αντικρίσει ήταν ο σύζυγος της νύφης.

Στη μέση τοποθετούνται τρία μεσοφόρια  και πάνω από αυτά φοριέται το φουστάνι, το οποίο διαθέτει στενά μανίκια και συνήθως είναι φτιαγμένο από μετάξι. Ακολουθούν το μανικωτό μπούστο που ονομάζεται τσιπούνι και καλύπτει ελαφρά το στήθος καθώς και η φούστα, η οποία έχει πτυχώσεις και είναι μακριά ώστε να καλύπτει το πουκάμισο. Σημαντικό τμήμα της νυφικής φορεσιάς ήταν ο τσιουμπές. Έχει κοντά μανίκια, πτυχώσεις στο πίσω μέρος και τοποθετείται πάνω από το φουστάνι. Οι ώμοι, το στήθος και η πλάτη καλύπτονταν από μια μεταξωτή μαντήλα με κρόσσια, το λεγόμενο σπαλέτο.

Στο κεφάλι τοποθετείται λοξά ένα μικρό διακοσμητικό φέσι και το λευκό κάλυμμα της κεφαλής το οποίο λέγεται *κεφαλοπάνι* και φτάνει μέχρι τη μέση. Ο στολισμός της κεφαλής ονομάζεται τρέμολο ή τρέμουλα και αποτελείται από ένα συνδυασμό κοσμημάτων όπως χρυσά λουλούδια, στερεωμένα σε καρφοβελόνα. Ο στολισμός συμπληρώνεται από εξαρτήματα όπως σκουλαρίκια, περιλαίμιο, καρφίτσα φτιαγμένη από πολύτιμο υλικό κλπ.

## Παραπομπές


Κατηγορία:Ελληνικές φορεσιές
Ζεύξις ο Ταραντίνος

Ο **Ζεύξις ο Ταραντίνος** (3ος αιώνας π.Χ.) ή **Ζεύξις ο Εμπειρικός**, ήταν αρχαίος Έλληνας ιατρός από τον Τάραντα της Μεγάλης Ελλάδας, και ανήκε στη σχολή των Εμπειρικών.

Υπήρξε από τους πρώτους αντιπρόσωπους των Εμπειρικών, και είναι γνωστός για τον ιατρικό σχολιασμό των έργων του Ιπποκράτη. Έζησε μετά τους Ηρόφιλο, Καλλίμαχο, Βακχείο, και τον Γλαυκία καθώς και πιθανώς πριν τον Ζήνωνα, και έτσι θεωρείται πως έζησε κατά τα μέσα του 3ου αιώνα π.Χ.. Ανέλυσε το σύνολο των έργων του Ιπποκράτη, αλλά ο σχολιασμός του δεν φαίνεται να εκτιμώταν ιδιαίτερα κατά τον καιρό του Γαληνού και είχε περιπέσει σε αφάνεια.

Έχει γίνει η υπόθεση πως ένα ορειχάλκινο νόμισμα που κόπηκε στη Σμύρνη αναφέρεται στον Ζεύξι, ωστόσο η υπόθεση αυτή δεν είναι βέβαιη και πιθανώς το νόμισμα να σχετίζεται με τον ιατρό Ζεύξι του 1ου αιώνα π.Χ. με τον οποίο o Ζεύξις ο Ταραντίνος συγχέεται συχνά.

## Παραπομπές


Κατηγορία:Αρχαίοι Έλληνες ιατροί
Ζεύξις (γλύπτης)

Ο **Ζεύξις** (2ος αιώνας π.Χ.) ήταν αρχαίος Έλληνας γλύπτης του οποίου το όνομα αναγράφεται σε ένα καθήμενο άγαλμα που ανακαλύφθηκε στη Ρώμη και πιθανώς αναπαριστά τον φιλοσόφο Καρνεάδη τον Κυρηναίο, και το οποίο βρίσκεται στο Μητροπολιτικό Μουσείο Τέχνης της Νέας Υόρκης.

## Σημειώσεις


## Πηγές
*  Walter Hatto Gross: Zeuxis 4. In: Der Kleine Pauly (KlP). Band 5, Stuttgart 1975, Sp. 1528.
*  Rainer Vollkommer: *Zeuxis (II)*, in: *Künstlerlexikon der Antike*, Hamburg 2007, S. 971 f. ISBN 3-937872-53-1 oder ISBN 978-3-937872-53-7

Κατηγορία:Αρχαίοι Έλληνες γλύπτες
Ιωάννης Δούκας

**Ιωάννης Δούκας**  μπορεί να αναφέρεται στους:

* Ιωάννης Δούκας, Καίσαρας (πέθ. περ. 1088), αδεlφός του Κωνσταντίνου Ι΄.
* Ιωάννης Δούκας, μέγας δούκας (περ. 1064 - προ του 1136), ναύαρχος και γαμπρός του Αλεξίου Α΄ Κομνηνού.
* Ιωάννης Δούκας Καματηρός (έδρασε περ. 1143 - 1180), στρατηγός και πολιτικός επί Μανουήλ Α΄.
* Ιωάννης Δούκας (σεβαστοκράτωρ) (περ. 1125/1127 - περ. 1200), Βυζαντινός ευγενής και αξιωματούχος.
* Ιωάννης Δούκας (μέγας εταιρειάρχης) και σεβαστός, άκμασε 1155/56-1181.
* Ιωάννης Κομνηνός Δούκας, ηγεμών Θεσσαλονίκης και Θεσσαλίας το 1237 - 1244.
* Ιωάννης Α΄ Δούκας, ηγεμών της Θεσσαλίας το 1268 - 1289.
* Ιωάννης Β΄ Δούκας, ηγεμών της Θεσσαλίας το 1303 - 1318.
* Ιωάννης Β΄ Ορσίνι, επίσης ονομαζόμενος Δούκας, ηγεμών της Ηπείρου το 1323 - 1335.
* Ιωάννης Δούκας (ζωγράφος) (1841 - 1916), Έλληνας ζωγράφος.
Ρομπέρτο Κάρλος (τραγουδιστής)

Ο **Ρομπέρτο Κάρλος Μπράγκα** (Βραζιλία],  19 Απριλίου 1941 ),  γνωστότερος ως **Ρομπέρτο Κάρλος** , είναι τραγουδιστής και τραγουδοποιός από τη Βραζιλία και ένας από τους κυριότερους εκπροσώπους της MPB. Έχει πουλήσει περισσότερους από 80.000.000 δίσκους παγκοσμίως.

## Παραπομπές


Κατηγορία:Βραζιλιάνοι τραγουδιστές
Θόδωρος Παπαδόπουλος

Ο **Θεόδωρος Παπαδόπουλος**  (16 Ιουλίου 1931 - 3 Ιουλίου 2015) του Ιωάννη ήταν Έλληνας δικηγόρος και πολιτικός. Διετέλεσε βουλευτής Σερρών με τη Νέα Δημοκρατία (ΝΔ) από το 1981 ως το 1993.

## Βιογραφία
Γεννήθηκε το 1931 και σπούδασε νομικά στη Θεσσαλονίκη.  Ξεκίνησε να εργάζεται ως δικηγόρος τη δεκαετία του '60. Ανέπτυξε φιλανθρωπική δραστηριότητα, ενώ ως δικηγόρος συνέδραμε τους φτωχούς πελάτες του, χωρίς να τους παίρνει χρήματα για τα παράβολα. Εντάχθηκε αρχικά στην ΕΠΕΝ, εν συνεχεία όμως προσχώρησε στη Νέα Δημοκρατία. Ήταν παντρεμένος με 3 παιδιά και 3 εγγόνια.
### Βουλευτής
Εξελέγη βουλευτής Σερρών με τη ΝΔ για πρώτη φορά το 1981 με 10.832 σταυρούς προτίμησης και επανεξελέγη το 1985, τον Ιούνιο και το Νοέμβριο του 1989 και τον Απρίλιο του 1990. Το 1993 ήταν ξανά υποψήφιος βουλευτής Σερρών, έλαβε 14.291 ψήφους και δεν εξελέγη.

Πέθανε από καρκίνο το καλοκαίρι του 2015 και κηδεύτηκε από το ναό Κωνσταντίνου και Ελένης στο Α’ κοιμητήριο Σερρών.

## Παραπομπές


Κατηγορία:Βουλευτές Σερρών
Κατηγορία:Βουλευτές εκλεγμένοι με τη Νέα Δημοκρατία
Νικ Μπέιτμαν

Ο **Nicholas Kevin Stanley Yunge-Bateman** *(γεννήθηκε στο Μπέρλινγκτον, Οντάριο, στις 18 Νοεμβρίου του 1986)* είναι γνωστός ηθοποιός και μοντέλο από τον Καναδά.                                                                                                          

## Βιογραφία
Ηθοποιός, μοντέλο,  ο **Νick Bateman** έπαιξε τον πρώτο μεγάλο ρόλο του στην ταινία Hobo With A Shotgun.. Άρχισε να ασχολείται με το καράτε σε ηλικία 4 ετών. Το 1998 έγινε πρωταθλητής του καράτε και κατά την διάρκεια αυτής της περιόδου άρχισε την ηθοποιία και πολλές τηλεοπτικές διαφημίσεις. Αποφοίτησε από το Πανεπιστήμιο Capilano στο Βανκούβερ σε ηλικία 20 ετών, έπειτα άνοιξε την δική του σχολή καράτε. Λίγο αργότερα άρχισε να ασχολείται επαγγελματικά με το μοντελινγκ όπου έζησε στο Μιλάνο, στην Νέα Υόρκη και το Μαϊάμι.

## Συμμετείχε

### Ταινίες

### Τηλεόραση

## Παραπομπές


Κατηγορία:Καναδοί μοντέλα
Κατηγορία:Καναδοί σκηνοθέτες
Κατηγορία:Καναδοί ηθοποιοί κινηματογράφου
Κατηγορία:Καναδοί ηθοποιοί τηλεόρασης
Ζεύξις (ιατρός)

Ο **Ζεύξις** (85/75 - 10 π.Χ.) ήταν αρχαίος Έλληνας ιατρός που έζησε κατά το δεύτερο μισό του 1ου αιώνα π.Χ.. Διεύθυνε την ιατρική σχολή που είχε ιδρύσει ο Ηρόφιλος, και μαζί με τον Αλέξανδρο τον Φιλαλήθη αντιπροσωπεύουν την περίοδο όπου η ιατρική της ελληνιστικής Αιγύπτου επεκτάθηκε προς τη Μικρά Ασία.

Ο Στράβων στα Γεωγραφικά του αναφέρει πως ο ίδιος ζούσε την ίδια περίοδο με τον Ζεύξι και Αλέξανδρο Φιλαλήθη, ενώ ολοκλήρωσε τα *Γεωγραφικά* κατά το 7 π.Χ., χρονολογία όπου ο Αλέξανδρος είχε αντικαταστήσει πλέον τον Ζεύξι στη διεύθυνση της σχολής. Υπάρχουν επίσης αναφορές για τον Ζεύξι σε 2 ρωμαϊκά νομίσματα που χρονολογούνται μετά το 27 π.Χ.

Συχνά συγχέεται με τον επίσης ιατρό Ζεύξι τον Ταραντίνο, ο οποίος έζησε τον 3ο αιώνα π.Χ.

## Παραπομπές


Κατηγορία:Αρχαίοι Έλληνες ιατροί
Χιναγιάνα

μικρογραφία|342x342εσ|Χάρτης Χιναγιάνα (Τεραβάντα) Βουδισμού
**Χιναγιάνα** (χίνα =μικρό, γιάνα =όχημα) ή **Τεραβάντα**( διδασκαλία των Πρεσβυτέρων ) είναι ένας από τους δύο βασικότερους κλάδους του Βουδισμού που διαδόθηκε κυρίως στη Σρι Λάνκα (Κεϋλάνη), στην Ταϊλάνδη (Σιάμ), στη Μιανμάρ (Βιρμανία ή Μπούρμα), στην Καμπότζη και στην Ινδοκίνα. Ο άλλος βασικός κλάδος είναι η Μαχαγιάνα (Μεγάλο όχημα), οι οπαδοί του οποίου αποκαλούν τον άλλο βουδιστικό κλάδο υποτιμητικά «μικρό όχημα», θέλοντας εμφανώς με το επίθετο «μικρός» να καταδείξουν το στοιχείο του στενότερου και του κατώτερου σε αντιπαράθεση με το δικό τους «ανώτερο» και «ευρύτερο».
Οι οπαδοί του «μικρού οχήματος» ονομάζουν τον κλάδο τους Τεραβάντα (Theravada 

## Πηγές
* «Νεώτερον Εγκυκλοπαιδικόν Λεξικόν Ηλίου» 
* «Όψεις Ινδουισμού - Βουδδισμού», του Αναστασίου Γιαννουλάτου, Αρχιεπισκόπου Τιράνων και πάσης Αλβανίας
* «Ίχνη από την αναζήτηση του Υπερβατικού», Αναστασίου Γιαννουλάτου, Αρχιεπισκόπου Τιράνων και πάσης Αλβανίας
* «Χριστιανισμός και Θρησκεύματα», σχολικό βιβλίο θρησκευτικών Β΄ Λυκείου
* «Συμβολική των ινδικών θρησκευμάτων», Διονυσίου Δακουρά, Δρος Θεολογίας του Πανεπιστημίου Αθηνών

## Προτεινόμενη βιβλιογραφία
* Snelling, J., *The Buddhist Handbook*, Inner Traditions,(Rochester, 1991) 
* *The Encyclopedia of Eastern Philosophy and Religion*, Shambhala, (Boston, 1994) 
* *The Encyclopaedia Britannica*, Chicago(1998)
* Γρηγόριος Ζιάκας, Ιστορία των θρησκευμάτων, τομ. Α΄ Τα Ινδικά θρησκεύματα, εκδ. Π.Πουρναράς, Θεσσ/ίκη, 1986, σελ. 333-334

Κατηγορία:Βουδισμός
Μικροπροσομοιωτική

thumb|Όψη μιας τυπικής κινούμενης εικόνας μικροπροσομοίωσης 2D. Φαίνεται, μια κυκλική διασταύρωση σε μια χώρα όπου η κυκλοφορία διεξάγεται στα αριστερά.
Η **μικροπροσομοιωτική** (από μικροαναλυτικη προσομοίωση) είναι μια κατηγορία των ηλεκτρονικών εργαλείων ανάλυσης που εκτελούν εξαιρετικά λεπτομερή ανάλυση των δραστηριοτήτων, όπως η κίνηση αυτοκινητόδρομου που ρέει μέσα από μια διασταύρωση, οικονομικές συναλλαγές, ή παθογόνα εξάπλωση ασθενειών μέσω ενός πληθυσμού. Η μικροπροσομοιωτική χρησιμοποιείται συχνά για την αξιολόγηση των αποτελεσμάτων των προτεινόμενων παρεμβάσεων πριν από την υλοποίησή στον πραγματικό κόσμο. Για παράδειγμα, ένα μοντέλο μικροπροσομοίωσης κυκλοφορίας θα μπορούσε να χρησιμοποιηθεί για την αξιολόγηση της αποτελεσματικότητας της επιμήκυνσης μια λωρίδα στροφή σε μια διασταύρωση, και έτσι να βοηθήσει στην απόφαση αν αξίζει να επενδυθούν χρήματα για την επιμήκυνση της λωρίδας.

Κατηγορία:Μακροοικονομική
Βάλτερ Μπάαντε

Ο **Βίλελμ Χάινριχ Βάλτερ Μπάαντε** (, 24 Μαρτίου 1893 – 25 Ιουνίου 1960) ήταν Γερμανός αστρονόμος που εργάσθηκε στις ΗΠΑ από το 1931 έως το 1959. Γεννήθηκε στο Πρόισις Όλντενντορφ της Βόρειας Ρηνανίας-Βεστφαλίας και σπούδασε μαθηματικά, φυσική, γεωφυσική και αστρονομία στα Πανεπιστήμια του Μύνστερ και του Γκέτινγκεν. Στη συνέχεια, εργάσθηκε για μερικά χρόνια στο Αστεροσκοπείο του Αμβούργου.

## Το έργο του
Ο Μπάαντε εκμεταλλεύθηκε τη συσκότιση για πολεμικούς λόγους της πόλεως του Λος Άντζελες κατά τον Β΄ Παγκόσμιο Πόλεμο, που μείωνε τη φωτορύπανση στο Αστεροσκοπείο του όρους Γουίλσον, για να διακρίνει μεμονωμένους αστέρες στην κεντρική περιοχή του Μέγα Γαλαξία της Ανδρομέδας για πρώτη φορά, κάτι που τον οδήγησε στο να ορίσει δύο ξεχωριστούς «αστρικούς πληθυσμούς» (Πληθυσμός I και Πληθυσμός II). Οι ίδιες παρατηρήσεις με το μεγαλύτερο τηλεσκόπιο του κόσμου εκείνη την εποχή τον οδήγησαν στη διαπίστωση ότι υπάρχουν δύο είδη μεταβλητών αστέρων του τύπου των κηφείδων. Αυτή η ανακάλυψη είχε ως αποτέλεσμα την επανεκτίμηση των διαστάσεων του γνωστού Σύμπαντος, στο διπλάσιο αυτών που είχε υπολογίσει ο Έντγουιν Χαμπλ το 1929. Ο Μπάαντε δημοσιοποίησε το εύρημά του στη συνάντηση της Διεθνούς Αστρονομικής Ενώσεως στη Ρώμη το 1952, όπου προκάλεσε μεγάλη εντύπωση.

Από κοινού με τον Φριτς Τσβίκι, ο Μπάαντε ταυτοποίησε τους υπερκαινοφανείς αστέρες ως μία νέα κατηγορία αστρονομικών σωμάτων. Οι δυο τους προέβλεψαν επίσης την ύπαρξη των αστέρων νετρονίων και ότι οι υπερκαινοφανείς θα μπορούσαν να δημιουργήσουν τέτοιους αστέρες.

Μεταπολεμικά, ο Μπάαντε εργάσθηκε στο Αστεροσκοπείο του Πάλομαρ. Αρχίζοντας το 1952, ο Μπάαντε και ο Ρούντολφ Μινκόφσκι ταυτοποίησαν τα ορατά αντίστοιχα αρκετών ραδιοπηγών, μεταξύ των οποίων η Κύκνος A.

Επίσης, ο Μπάαντε είχε ανακαλύψει 10 αστεροειδείς, ανάμεσα στους οποίους και τους σημαντικούς 944 Ιδαλγός και 1566 Ίκαρος. Απεβίωσε στο Γκέτινγκεν της Γερμανίας. Μαθητές του υπηρξαν οι Άλαν Σάντατζ και Χάλτον Αρπ.

## Τιμητικές διακρίσεις
* Χρυσό μετάλλιο της Βασιλικής Αστρονομικής Εταιρείας (1954)
* Μετάλλιο Bruce (1955)

### Ονομάσθηκαν προς τιμή του
* Ο αστεροειδής 1501 Μπάαντε (1501 Baade)
* Ο κρατήρας Μπάαντε στη Σελήνη
* Η Κοιλάδα Μπάαντε (Vallis Baade) στη Σελήνη
* Το ένα από τα δύο τηλεσκόπια «Μαγγελάνος»
* Το «Παράθυρο του Μπάαντε»
* Ο «Αστέρας του Μπάαντε», γνωστός σήμερα ως ο πάλσαρ του Μ1, ταυτοποιήθηκε ως μέρος του νεφελώματος Μεσιέ 1 από τον ίδιο.

## Παραπομπές


## Βιβλιογραφία
* 

* 

## Εξωτερικοί σύνδεσμοι
* Ιστοσελίδα του Μεταλλίου Bruce 
* Απονομή του Μεταλλίου Bruce
* Απονομή του Μεταλλίου της Βασιλικής Αστρονομικής Εταιρείας

### Νεκρολογίες
* JRASC, τόμ. '''55''' (1961), σελ. 113
* MitAG, τόμ. '''14''' (1961), σελ. 5 (στη γερμανική)
* Obs, τόμ. '''80''' (1960), σελ. 166 (μία πρόταση)
* PASP, τόμ. '''72''' (1960), σελ. 434 (μία παράγραφος)
* QJRAS, τόμ. '''2''' (1961), σελ. 118

Κατηγορία:Γερμανοί αστρονόμοι
Κατηγορία:Αστρονόμοι του 20ού αιώνα
Κύπελλο Κύπρου πετοσφαίρισης ανδρών 2002-03

Το **Κύπελλο Κύπρου 2002-03** ήταν η 29η έκδοση του Κυπέλλου Κύπρου (26η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι οχτώ ομάδες της Α΄ κατηγορία 2002-03. Νικήτρια ήταν η Νέα Σαλαμίνα για 7η φορά στην ιστορία της.

## Προημιτελικά
Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.




1Η Ένωση Νέων Παραλιμνίου αποχώρησε από τη διοργάνωση πριν τη διεξαγωγή του πρώτο αγώνα με τον Παφιακό.

## Φάιναλ Φορ
Οι 4 ομάδες που προκρίθηκαν από την προημιτελική φάση συμμετείχαν στο Φάιναλ Φορ της διοργάνωσης, το οποίο πραγματοποιήθηκε στο Κλειστό Γυμναστήριο Ελευθερία στη Λευκωσία.

### Ημιτελικά
Στην ημιτελική φάση έγιναν μονοί αγώνες. Ο πίνακας που ακολουθεί παρουσιάζει τα τελικά αποτελέσματα των αγώνων, οι οποίοι διεξήχθησαν στις 7 και 8 Απριλίου 2003.




### Τελικός
Στον τελικό προκρίθηκαν η Νέα Σαλαμίνα και ο ΑΠΟΕΛ. Το παιχνίδι διεξήχθη στις 10 Απριλίου 2003 στο Κλειστό Γυμναστήριο Ελευθερία στην Λευκωσία. Νικήτρια ήταν η Νέα Σαλαμίνα με σκορ 3-2 σετ (25-14, 27-25, 21-25, 14-25, 15-9).

## Παραπομπές


## Πηγές
*

Κατηγορία:Κύπελλο Κύπρου (πετοσφαίριση ανδρών)
Κατηγορία:Πετοσφαίριση το 2002
Κατηγορία:Πετοσφαίριση το 2003
Βαλαβάνης

Με το επώνυμο **Βαλαβάνης**, τουρκικής προελεύσεως, από τη λέξη *balaban* = «αυτός που έχει μεγάλο κεφάλι», «πελώριος» (Μ. Τριανταφυλλίδης *Τα οικογενειακά μας ονόματα*, Θεσσαλονίκη 1982, σελ. 71) είναι γνωστά τα εξής πρόσωπα:

* Δημοσθένης Βαλαβάνης (1829-1854), ποιητής της Πρώτης Αθηναϊκής Σχολής
* Ιωακείμ Βαλαβάνης (1858-1921), Καππαδόκης λόγιος και δάσκαλος της Μεγάλης του Γένους Σχολής
* Πάνος Βαλαβάνης (1954-2025), ανθρωπολόγος, ιστορικός της τέχνης, αρχαιολόγος
Παλαιοχριστιανική Βασιλική Αγίου Παντελεήμονος (Σούγια Σελίνου)

Ο **Ιερός Ναός Μιχαήλ Αρχαγγέλου (Επισκοπή Κισάμου)**. Στον οικισμό της Σούγιας Σελίνου, που είναι κτισμένος στη θέση της αρχαίας Συίας, σώζονται κάτω από το ναό του Αγίου Παντελεήμονα τα λείψανα μιας τρίκλιτης παλαιοχριστιανικής βασιλικής με δύο κιονοστοιχίες, που ανασκάφηκε από τον Α. Ορλάνδο. Το κεντρικό κλίτος και o νάρθηκας έφεραν μωσαϊκή διακόσμηση από γεωμετρικά σχήματα και παραστάσεις ζώων. Η κατασκευή του δαπέδου αποδίδεται σε εργαστήριο του 6ου αι. που είχε δραστηριοποιηθεί και στην περιοχή του Άργους.

## Πηγές

*Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
*Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
*Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Εκκλησίες στην Κρήτη
Κατηγορία:Αρχαιολογικοί τόποι στην Κρήτη
Ιερός Ναός Μιχαήλ Αρχαγγέλου (Επισκοπή Κισάμου)

Ο **Ιερός Ναός Μιχαήλ Αρχαγγέλου**, γνωστός και ως **Ροτόντα**, είναι βυζαντινός ναός στην Επισκοπή Κισάμου. Από τα σημαντικότερα παλαιοχριστιανικά μνημεία της Κρήτης, με τοιχογραφικό διάκοσμο και ψηφιδωτό δάπεδο, ο ναός του Αρχαγγέλου Μιχαήλ (Ροτόντα) στον οικισμό της Κάτω Επισκοπής Κισάμου χρονολογείται στο β΄ μισό του 6ου αι. Πρόκειται για ένα περίκεντρο οικοδόμημα, το οποίο εγγράφεται σε ορθογώνια κάτοψη και αναπτύσσεται γύρω από βαθμιδωτό εξωτερικά και μαστοειδή εσωτερικά τρούλο. Κατά τη δεύτερη βυζαντινή περίοδο ο ναός χρησιμοποιήθηκε ως καθεδρικός της επισκοπής Κισσάμου.

## Πηγές

*Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. «Φιλοξενία», Ηράκλειο 2012.
*Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
*Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Εκκλησίες στην Κρήτη
Κατηγορία:Δήμος Πλατανιά
Κατηγορία:Εκκλησίες αφιερωμένες στον Αρχάγγελο Μιχαήλ
Ιερός Ναός του Σωτήρα Χριστού (Πλεμενιανά Σελίνου)

Ο **Ιερός Ναός του Σωτήρα Χριστού (Πλεμενιανά Σελίνου)**. Αφιερωμένος στη Μεταμόρφωση του Σωτήρος Χριστού, ο βυζαντινός ναός στα Πλεμενιανά Σελίνου είναι κτισμένος στη θέση παλαιοχριστιανικής βασιλικής. Στην τοιχοδομία του έχουν ενσωματωθεί μέλη του προγενέστερου ναού, όπως μαρμάρινα γλυπτά, ενώ διατηρούνται και χαράγματα, με παλαιότερο αυτό του 1362. Στο εσωτερικό του φέρει πλούσιο τοιχογραφικό διάκοσμο, έργο τριών τεχνιτών με διαφορετική ο καθένας τεχνοτροπία. Τον 19ο αι. επεκτάθηκε προς τα δυτικά μετά την καθαίρεση του δυτικού τοίχου. Σήμερα λειτουργεί ως κοιμητηριακός ναός.

## Πηγές

*Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
*Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
*Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Εκκλησίες στην Κρήτη
Σωτήρα Χριστού Πλεμενιανά Σελίνου
Ιερός Ναός Αγίας Βαρβάρας (Λατζιανά Κισάμου)

Ο **Ιερός Ναός Αγίας Βαρβάρας** είναι σήμερα ερειπωμένος ναός στον οικισμό Λατζιανά του χωριού Βουλγάρω Κισάμου. Καθολικό παλαιάς πιθανόν πατριαρχικής μονής, ανήκει στον τύπο του σταυροειδούς εγγεγραμμένου με τρούλο. Η επίδραση της αρχιτεκτονικής της Κωνσταντινούπολης είναι ιδιαίτερα έντονη στις εξωτερικές επιφάνειες, μέσω της τεχνικής της «κρυμμένης πλίνθου», και της εγχάραξης ψευδοϊσόδομης τοιχοποιίας πάνω στο υπόλευκο κονίαμα. Ο τοιχογραφικός διάκοσμος, που σώζεται αποσπασματικά ή έχει αποτοιχιστεί από πεσμένα τμήματα, χρονολογείται στο β’ μισό του 11ου αι.
## Πηγές

*Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
*Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
*Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Βαρβαρα
Κατηγορία:Δήμος Κισάμου
Ιερός Ναός του Σωτήρα Χριστού (Τεμένια Σελίνου)

Ο **Ιερός Ναός του Σωτήρα Χριστού (Τεμένια Σελίνου)**. Ο ναός του Σωτήρος Χριστού στο συνοικισμό Λαζοπουλιανά Τεμενίων Σελίνου κτίστηκε σε δυο οικοδομικές φάσεις. Η πρώτη ανάγεται  στον 13ο αι., οπότε και κτίστηκε ο μονόχωρος, καμαροσκέπαστος ναός που διαμορφώνεται εσωτερικά με τυφλά αψιδώματα. Η δεύτερη ανάγεται στον 14ο αι., όταν προστέθηκε στα δυτικά αυτοτελής νάρθηκας στη μορφή μονόχωρου με τρούλο ναού. Ο αρχικός ναός τοιχογραφήθηκε κατά τα τέλη του 13ου αι. από ζωγράφο που είχε δεχθεί δυτικές επιδράσεις.

## Πηγές

*Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
*Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
*Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Εκκλησίες στην Κρήτη
Ιερός Ναός Παναγίας (Ανισαράκι Καντάνου Σελίνου)

Ο **Ιερός Ναός Παναγίας (Ανισαράκι Καντάνου Σελίνου)**. Λίγο έξω από την Κάντανο Σελίνου, στο μικρό οικισμό Ανισαράκι, υπάρχει ο ναός της Παναγίας, αφιερωμένος στην Κοίμηση της Θεοτόκου. Πρόκειται για έναν μονόχωρο ναό, στεγασμένο με οξυκόρυφη καμάρα,  που ενισχύεται από δύο σφενδόνια στηριγμένα σε υφαψίδια. Περιέχει πλούσιο τοιχογραφικό διάκοσμο, από τεχνίτη του 15ου αι. με ακαδημαϊκές καταβολές, με παραστάσεις αγίων και σκηνές από τον ευαγγελικό και Θεομητορικό κύκλο.

## Πηγές

*Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
*Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
*Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Παναγιας
Ιερός Ναός Αγίου Ιωάννου του Προδρόμου (Κάντανος Σελίνου)

Ο **Ιερός Ναός Αγίου Ιωάννου του Προδρόμου (Κάντανος Σελίνου)**. Στον οικισμό Τραχινιάκο, δυτικά της Καντάνου, βρίσκεται ο βυζαντινός ναός του Αγίου Ιωάννη του Προδρόμου. Σύμφωνα με σωζόμενη επιγραφή, ο ναός ανακαινίστηκε το 1328-1329 από τις τρεις γενεές της οικογένειας των Τραχινιάκων, που, όπως φαίνεται, ήταν και οι πρώτοι κάτοικοι του οικισμού. Είναι τοιχογραφημένος και στην τοιχοδομία του έχουν ενσωματωθεί δομικά υλικά από παλαιότερους ναούς. Σύμφωνα με τον Gerola, στις αρχές του 19ου αι. ο ναός είχε κτιστό τέμπλο.

## Πηγές

*Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
*Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
*Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Ιωαννη Προδρομου
Καντανος
Ιερός Ναός Μιχαήλ Αρχαγγέλου (Σαρακήνα Σελίνου)

Ο **Ιερός Ναός Μιχαήλ Αρχαγγέλου (Σαρακήνα Σελίνου)**. Κτισμένος πάνω στο μεσαίο κλίτος τρίκλιτης, ξυλόστεγης βασιλικής των πρωτοβυζαντινών χρόνων, από την οποία σώζεται μεγάλο τμήμα της αψίδας του ιερού, ο ναός του Αρχαγγέλου Μιχαήλ αποτελεί ένα από τα πιο σημαντικά μνημεία του οικισμού Σαρακήνας Σελίνου. Έχει κτιστό τέμπλο και τοιχογραφικό διάκοσμο των αρχών του 14ου αι., που μπορεί να αποδοθεί στον Ιωάννη Παγωμένο και τους συνεργάτες του.

## Πηγές
*Ανδριανάκης, Μιχάλης Γ., Γιαπιτσόγλου, Κωνσταντίνος: *Χριστιανικά Μνημεία της Κρήτης*, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
*Ψιλάκης, Βασίλειος: *Ιστορία της Κρήτης: από της απωτάτης αρχαιότητος μέχρι των καθ' ημάς χρόνων*, τ. Γ΄, εκδ. Νέα Έρευνα, εν Χανίοις, 1909
*Ανδριανάκης, Μιχάλης: «Μοναστήρια του νομού Χανίων», εφ. *Χανιώτικα Νέα*, 5-14/06/1985

Κατηγορία:Εκκλησίες στην Κρήτη
Κατηγορία:Εκκλησίες αφιερωμένες στον Αρχάγγελο Μιχαήλ
Ιερός Ναός Αγίου Ιωάννου του Προδρόμου (Δελιανά Κισάμου)

Ο **Ιερός Ναός Αγίου Ιωάννου του Προδρόμου** είναι χριστιανικός ναός στη συνοικία Πρόδρομος του οικισμού Δελιανά, δήμος Πλατανιά. Κτισμένος πάνω στα θεμέλια παλαιότερου και ίδιων διαστάσεων ναού, ο ναός εντυπωσιάζει για τον πλούσιο υστερογοτθικό, γλυπτό διάκοσμο. Ο μονόχωρος, καμαροσκέπαστος ναός, που υπέστη μετατροπές ήδη από τον 15ο αι., είχε αρχικά κτιστό τέμπλο και ένα είδος μικρού θρόνου στη κόγχη του ιερού. Το πλούσιο θεματολόγιο του τοιχογραφικού διακόσμου του β’ μισού του 13ου αι., έργο πιθανόν του Μιχαήλ Βενέρη, με την εκτεταμένη παράσταση της Δευτέρας Παρουσίας, καθώς και η πλούσια χρωματική κλίμακα των παραστάσεων, προσδίδουν στο μνημείο ιδιαίτερη σημασία.

## Πηγές

*Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
*Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
*Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Ιωαννη Προδρομου
Κατηγορία:Δήμος Πλατανιά